艰，服阕，补永年县。先后以廉明着称，擢江西道监察御史，正色立朝，伏蒲敢谏，功在国本。巡视河东鹾政，痛釐积弊。巡按三吴，鋭意激扬，山岳为震。督学畿内，秉公不受干谒，化如实雨，人文一变，士子至今慕之。以疾归，起为大理寺丞，擢本寺少卿。其在廷尉，执法平允，升应天府府尹，卒于家。天启改元，追赠工部侍郎、正议大夫、资治尹，邑侯刘公镌碑纪其义。所着有《快独集》、《皇明文选》、《西台奏议》行于世。子李瓒，以荫仕至工部主事。曾祖父李玘；祖父李显；父李勤。嫡母段氏；生母刘氏。